Rikunarita-ORG/Wikinium huggingface dataset:
# Qi (Shandong)

|  |
| --- |
| Kinas historie **Tidstavle over kinesisk historie** |
| **Sanhuangwudi-perioden (mytologisk)** |
| **Xià-dynastiet** |
| **Shāng-dynastiet** |
| Det vestlige Zhōu-dynasti | **Zhōu** |
| Vår- og høstannalenes tid | Det østlige Zhōu |
| De stridende staters tid |
| **Qín-dynastiet** |
| Vestlige Hàn-dynasti | **Hàn** |
| Xīn |
|
Det østlige Hàn-dynasti
 |
| **De tre rikers tid** |
|
Vestlige Jìn
 | **Jìn** |
| **16- kongerikene** |
Østlige Jìn
 |
| **Nord- og Sør-dynastienes tid** |
| **Suí-dynastiet** |
| **Táng-dynastiet** (avbrutt av Andre Zhōu)
 |
| **Liáo** |
De fem dynastier og ti kongedømmer
 |
|
Sòng- dynastiet
 | **Sòng** |
| **Jīn** | **Vest Xià** |
Sørlige Sòng
 |
| **Yuán-dynastiet** |
| **Míng-dynastiet** |
| **Qīng-dynastiet** |
| **Republikken Kina** |
| **Folkerepublikken Kina** 1949-1976 1976-1989 1989-2002 2002-
 | **Republikken Kina** (Táiwān) |
| * Tidstavle over kinesisk historie
* Kinas historie
* Kinas militærhistorie
 |

**Qi** (tradisjonell kinesisk: 齊; forenklet kinesisk: 齐; pinyin: *Qí*) var en relativt liten, men mektig stat i vår- og høstannalenes tid og de stridende rikers tid i tidlig kinesisk historie, i Zhou-epoken. Qis hovedstad var Linzi, som nå ligger nær den moderne storbyen Zibo i Shandong-provinsen.

Staten Qi, ca. 300 f.Kr.
Qi-riket ble regjert av Jiang-familien i hundrevis av år, til de med vold ble feid til side og erstattet av Tian-familien i 384 f.Kr.. Qi-rikets evne til å nedkjempe sine egentlig mektigere fiender, som Chu-riket og Qin-riket, gjorde det til et rike å regne med. I 288 f.Kr. ble Minwang utropt til keiser over Østen, mens Qin-herskeren ble betraktet som hersker over Vesten.

I 221 f.Kr. ble Qi-riket erobret av Qin, og denne erobringen innebar Kinas endelige samling i Qin-dynastiet.

## Litteratur

* Michael Loewe, red. (2006). *The Cambridge history of ancient China: from the origins of civilization to 221 BC*. Cambridge: Cambridge Univ. Press. ISBN 978-0-521-47030-8.
* Glessner Creel, Herrlee (1979). *The birth of China: a study of the formative period of Chinese civilization*. New York: Ungar Publ. ISBN 0-8044-6093-0.
# Teng (stat)

Stater under De stridende rikers tid (T'eng = Teng)
**Teng** (tradisjonell kinesisk: 滕, pinyin: *Téng*, eller 滕國, *Ténggúo*, ca. 1046–414 f.Kr.) var en liten kinesisk stat i Vår- og høstannalenes tid og De stridende staters tid i den kinesiske oldtid.

Den lå sør i det som nå er provinsen Shandong. Dens territorium ligger i dag på området til bydistriktet Tengzhou (滕州市).

Herskerfamiliens slektsnavn var Ji (姬). Staten ble erobret og annektert av staten Yue under kong Gou Jian av Yue (越王勾践; reg. 496–465 f.Kr.).

Den lille staten Teng var vasall under staten Lu og var hjemstedet til filosofen Mozi (Micius) og arkitekten Lu Ban (鲁班).

Autoritetsdata
# Zou (stat)

Stater under De stridende staters tid (Tsou = Zou)
**Zou** (tradisjonell kinesisk: 鄒, pinyin: *Zōu*) var en liten kinesisk stat i Vår- og høstannalenes tid (722 til 481 f.Kr.) og De stridende staters tid (475 til 221 f.Kr.). Dens opprinnelige navn var **Zhu** (邾, *Zhū*), men det ble senere endret til *Zou*. Staten Zou befant seg i den nåværende provinsen Shandong, og dets område var i det nåværende byfylket Zoucheng (邹城市) og omegn, sør for den gamle staten Lu.

Herskerfamiliens slektsnavn var Cao (曹).

Staten Zou ble erobret og annektert av staten Chu under kong Xuan av Chu (楚宣王) (369-340 f.Kr.).

Den lille staten var hjemstedet til den kinesiske filosofen Mencius.

## Se også

* Zhu

## Referanser

Autoritetsdata
# Huanggang

Huanggang i Hubei
**Huanggang** (kinesisk: 黃冈市; pinyin: *Huánggāng Shì*) er et byprefektur øst i den kinesiske provinsen Hubei. Folketallet er på 7 227 000.[*trenger referanse*]

## Historie

I 845 f.Kr. flyttet markgreve Wen 文侯 Huang Meng 黃孟 (også kjent som Huang Zhang 黃璋) staten Huangs hovedstad fra Yicheng til Huangchuan. Huang Xis etterkommere regjerte staten Huang til 648 f.Kr. da den ble knust av staten Chu. Herskeren av Huang, markgreve Mu 穆侯 Huang Qisheng 黃企生, flyktet til staten Qi. Huangs befolkning ble nødt til å flytte til Chu. De slo seg da ned i et område av det som i dag er provinsen Hubei, et område som ble kjent som prefekturet *Jiangxia* 江夏郡 under Han-dynastiet (206 f.Kr.-220 e.Kr.). Det er mange steder i denne regionen som bærer navn etter Huang, som Huanggang, Huangpi, Huangmei, Huangshi, Huangan og Huangzhou. Det var også en stor del av Huangs befolkning som flyttet til områdene sør for Yangtze.

Under keiser Cheng av Jins styre tilførte styrker fra senere Zhao store skader på mange Jin-byer og festninger før for Yangtzefloden og erobret Zhucheng (邾城) i moderne Huanggang i Hubei.

Midt overfor Huanggang på den andre siden av Yangtzefloden ligger byen Ezhou, som likesom Huanggang i januar 2020 ble ilagt bevegelsesrestriksjoner på grunn av det i Wuhan oppdagede sykdomsskapende viruset 2019-nCoV.

## Administrative enheter

Huanggang består av ett bydistrikt, to byfylker og syv fylker:

* Bydistriktet Huangzhou – 黄州区 *Huángzhōu Qū* ;
* Byfylket Macheng – 麻城市 *Máchéng Shì* ;
* Byfylket Wuxue – 武穴市 *Wǔxué Shì* ;
* Fylket Hong'an – 红安县 *Hóng'ān Xiàn* ;
* Fylket Luotian – 罗田县 *Luótián Xiàn* ;
* Fylket Yingshan – 英山县 *Yīngshān Xiàn* ;
* Fylket Xishui – 浠水县 *Xīshuǐ Xiàn* ;
* Fylket Qichun – 蕲春县 *Qíchūn Xiàn* ;
* Fylket Huangmei – 黄梅县 *Huángméi Xiàn* ;
* Fylket Tuanfeng – 团风县 *Tuánfēng Xiàn*.

## Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.

## Referanser

## Eksterne lenker

* (zh) Offisielt nettsted

* (en) Huanggang, Hubei – kategori av bilder, video eller lyd på Commons
* Fotos fra Huanggang hos *Panoramio*
# Xichang

Xichang satellittutskytningssenter.
Xichang i Liangshan Yi i Sichuan
**Xichang** (kinesisk: 西昌. pinyin: *Xīchāng*) er et bydistrikt i det autonome prefektur Liangshan Yi i provinsen Sichuan i Folkerepublikken Kina.

Bydistriktet hadde i 1999 en befolkning på 546 900.

Xichang satellittutskytningssenter ligger 64 km nord for selve byen.

## Kulturminner

Dayangdui-funnstedet (大洋堆遗址, *Dayangdui yizhi*) i Jingjiu og de store steingravene i Liangshan (凉山大石墓群, *Liangshan da shimuqun*) fra Handynastiets tid i Wanao 洼垴 (Xichang) og Arong (Dechang) ble i 2006 oppført på Folkerepublikken Kinas liste over kulturminner.

## Administrative enheter

**Subdistrikter: Beicheng (北城街道); Xicheng (西城街道); Dongcheng (东城街道); Chang'an (长安街道); Xincun (新村街道); Changning (长宁街道);

**Storkommuner: Madao (马道镇); Lizhou (礼州镇); Anning (安宁镇); Chuanxing (川兴镇); Huanglianguan (黄联关镇); Youjun (佑君镇); Taihe (太和镇); Anha (安哈镇);

**Kommuner: Xijiao (西郊乡); Gaojian (高枧乡); Xiaomiao (小庙乡); Sihe (四合乡); Yuehua (月华乡); Xingsheng (兴胜乡); Langhuan (琅环乡); Minsheng (民胜乡); Xixiang (西乡乡); Zhangmuqing (樟木箐乡); Xiangshui (响水乡); Kaiyuan (开元乡); Daxing (大兴乡); Hainan (海南乡); Daqing (大箐乡); Jingjiu (经久乡); Xixi (西溪乡); Huangshui (黄水乡); Luogubo (洛古波乡); Zhongba (中坝乡); Aqi (阿七乡); Qiaodi (荞地乡); Mopan (磨盘乡); Baru (巴汝乡); Yinchang (银厂乡); Baima (白马乡); Ma'anshan (马鞍山乡); Yulong for huikinesere (裕隆回族乡); Gaocao for huikinesere (高草回族乡).

## Samferdsel

### Jernbane

Chengdu-Kunming-jernbanen løper gjennom området.

### Vei

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

## Referanser

## Litteratur

"The Large Stone Tombs of Wanao, Xichang and Arong, Dechang." Wenwu 2006.02, Beijing, 2006.

## Eksterne lenker

*
*
* A World Away From Beijing, By ROSS TERRILL. The New York Times, December 20, 1987.
# Xuancheng

Xuancheng i Anhui
**Xuancheng** (kinesisk: 宣城市; pinyin: *Xuānchéng Shì*) er et byprefektur sørøst i provinsen Anhui i Folkerepublikken Kina.

## Kulturminner

Dobbeltpagodene til Guangjiao-tempelet (广教寺双塔, *Guǎngjiāo sì shuāng tǎ*) og Chenshan-stedet (陈山遗址, *Chénshan yízhǐ*) er oppført på Folkerepublikken Kinas liste over kulturminnesmerker.

## Administrative enheter

Xuancheng består av ett bydistrikt, ett byfylke og fem fylker:

* Bydistriktet Xuanzhou – 宣州区 *Xuānzhōu Qū* ;
* Byfylket Ningguo – 宁国市 *Níngguó Shì* ;
* Fylket Langxi – 郎溪县 *Lángxī Xiàn* ;
* Fylket Guangde – 广德县 *Guǎngdé Xiàn* ;
* Fylket Jing – 泾县 *Jīng Xiàn* ;
* Fylket Jingde – 旌德县 *Jīngdé Xiàn* ;
* Fylket Jixi – 绩溪县 *Jìxī Xiàn*.

## Eksterne lenker

* Offisielt nettsted
# Sørlige Liang

| Sørlige Liáng |
| --- |
| 南涼 Nánliáng Xīpíng 西平 (397)
Wǔwēi 武威 (397-401)
Jiǔ hé 河西 (401-408)
Liáng 涼 (408-414) |
| Grunnlagt | 397 (Julian) |
| Opphørt | 414 (Julian) |
| Hovedstad | Lianchuan (397-399)
Ledu (399; 402-406; 410-414)
Xiping (399-402)
Guzang (406-410)  |
| Styreform | Monarki |
| Statsoverhode | Konge |
| Offisielle språk | Samtidig kinesisk, xianbeisk, andre |
| Statskirke | Buddhisme, kinesisk religion og daoisme. |
| Eksisterte | 397–414 |

**Sørlige Liáng** (hanzi: 南凉; hanyu pinyin: *Nánliáng*) regnes som et av sekstenkongerikene i Kinas historie, grunnlagt av Tūfǎ-familien av xianbeisk etnisitet, som var fjerne slektninger med Tuòbá-herskerfamilien i Det nordlige Weidynasti. Det eksisterte samtidig med Jìn-dynastiet i Sør-Kina. Ifølge *Jin Shu* ble familienavnet endret fra Tuòbá til Tūfǎ siden en av deres forfedre ble født på et teppe, som på xianbeisk heter "tufa."

Alle Nánliángs herskere erklærte seg for *Wáng* (王), "Konge." Riket var en vasallstat under Senere Qin.

## Nánliángs herskere

| Tempelnavn | Posthumt navn | Personlig navn | Regjeringsperiode | Æranavn |
| --- | --- | --- | --- | --- |
| Lièzǔ (烈祖) | Wǔ (武) | 禿髮烏孤 Tūfǎ Wūgū | 397-399 | *Tàichū* (太初) 397-399 |
| Intet | Kāng (康) | 禿髮利鹿孤 Tūfǎ Lìlùgū | 399-402 | *Jiànhé* (建和) 399-402 |
| Intet | Jǐng (景\) | 禿髮傉檀 Tūfǎ Rǔtán | 402-414 | *Hóngchāng* (弘昌) 402-404 *Jiāpíng* (嘉平) 409-414 |

## Litteratur

* Thomas J. Barfield: *The Perilous Frontier: Nomadic Empires and China.* Blackwell, Cambridge (MA)/Oxford 1989
* Albert E. Dien: *Six Dynasties Civilization.* Yale University Press, New Haven/London 2007.
* David A. Graff: *Medieval Chinese warfare, 300–900.* Routledge, London o. a. 2002

Autoritetsdata
# Fú Jiān

| Fú Jiān |
| --- |
|  |
| Født | 338 |
| Død | 16. okt. 385   Xianyang (Senere Qin) |
| Beskjeftigelse | Monark  |
| Embete | * Keiser av Kina (357–385)
 |
| Ektefelle | Gou Zhang Shi |
| Far | Fu Xiong |
| Mor | Empress Dowager Gou |
| Søsken | Fu Fa Fu Rong Fu Shuang Fu Zhong |
| Barn | vis
10 oppføringer
Fu Pi Fu Hui Fu Hong Fu Xi Fu Lin Fu Shen Fu Hui Shunyang princess Fu Bao Fu Jin

 |
| Nasjonalitet | Tidligere Qin |

Kart som viser Tidligere Qin (nord) og Østlige Jin (sør); den svarte linjen viser grensa før slaget ved Feishui og den røde linjen grensa etter slaget.
**Fu Jiān** (hanzi: 苻堅, pinyin: *Fú Jiān*; født 338, død 385 AD), stilnavn **Yǒnggù** (永固) eller **Wényù** (文玉), formelt **keiser Xuānzhāo av Tidligere Qín** (前秦宣昭帝; *Qiánqín Xuānzhāo Dì*) var keiser (med tittelen "Himmelsk konge," 天王 *Tiānwáng*) av den kinesiske/di'iske staten Tidligere Qin. Ved hjelp av sin statsminister Wang Meng var det under Fú Jiān at Tidligere Qín nådde sin største utstrekning, og ødela rikene Tidlige Yan, Tidlige Liang og Dai og erobret Jìn-dynastiets Yi-provins (dagens Sichuan og Chongqing), og lå an til å ødelegge Jìn og forene Kina, før han i 383 ble beseiret av Jìn i slaget ved Feishui.[*trenger referanse*] Av ulike årsaker brøt staten Tidligere Qin sammen kort tid senere, og Fú Jiān selv ble i 385 drept av en av sine underordnede, Yao Chang, som grunnla staten Senere Qin.[*trenger referanse*]

## Referanser
# Harṣavardhana

| Harṣavardhana |
| --- |
|  |
| Født | 590 Thanesar |
| Død | 647  Kannauj |
| Beskjeftigelse | Lyriker, dramatiker  |
| Embete | * Keiser
 |
| Ektefelle | Pushpavati |
| Far | Prabhakarvardhana |
| Mor | Yasomati |
| Barn | Vagyavardhana |
|

---

Harṣavardhana på Commons |

Harṣavardhana deltar i en buddhistisk seremoni.
Områder under Harṣavardhanas kontroll.
Ruiner av Harṣavardhanas palass i Kannauj, som strekker seg over 1 km.
**Harṣavardhana** (devanagari: हर्षवर्धन; født c. 590, død 647), også kalt **Harṣa** (हर्ष), var en indisk hersker som fra 606 til sin død i 647 styrte over Nord-India fra sin hovedstad Kannauj. Hans styre brakte fred og velstand til Nord-India i en ellers politisk ustabil periode etter Guptarikets fall.

Han var sønn av Prabhakaravardhana, konge av Thanesar, og bror av Rajyavardhana, som etterfulgte sin far som konge av Thanesar. Selv om Harṣavardhana klarte å forene Nord-India, ble han beseiret av Pulakeśin II av Chalukyariket da han forsøkte å ekspandere sørover.

Det var i stor Harṣavardhanas sterke personlighet som holdt riket sammen,[*trenger referanse*] og det falt fra hverandre kort tid etter hans død. Da Harṣavardhana døde drepte en av hans ledende ministre, Aruṇāśa, hans to sønner Vagyavardhana og Kalyanvardhana. Aruṇāśa ble selv avsatt av den kinesiske *Táng*-utsendingen Wang Xuance og hans tibetansk-nepalske leiesoldater etter at han hadde angrepet deres diplomatiske følge, som hadde Harṣavardhanas hoff som sitt mål.

Han var kjent for å ha støttet buddhismen, som på hans tid var på tilbakegang i India, og hans rike var dessuten kjent for å være kosmopolitisk og for å ha et levende kulturliv.[*trenger referanse*] Selv skrev han tre skuespill på sanskrit: *Nāgānanda*, *Ratnāvalī* og *Priyadarśikā*. Harṣavardhanas død har blitt brukt til å markere slutten på den indiske gullalderen.[*trenger referanse*]

Vi har kunnskap om Harṣavardhana takket være hans hoffpoet Bāṇabhaṭṭa, som beskrev hans vei til makten i Harṣacarita. Ellers er han kjent for å ha truffet den kinesiske pilegrimen Xuanzang, og han blir beskrevet positivt i hans erindringer fra reisene i India.[*trenger referanse*] Xuánzàngs verk er en annen viktig kilde til India i denne perioden.

## Referanser

## Litteratur

* Sen, Tansen. *Buddhism, Diplomacy, and Trade*. Honolulu: University of Hawaii Press, 2003.
* Thapar, Romila. “Aśokan India and the Gupta Age.” I *A Cultural History of India*, redigert av A.L. Basham, 38-50. Oxford: Clarendon Press, 1975.
* Xuanzang 玄奘 og Bianji 辯機, redigert av Li Xianlin 李羨林. *Da Tang Xiyu ji jiaozhu* 大唐西域记校注. Beijing: Zhonghua shuju 中华书局, 1985.
# Sovekommune

**Sovekommune** (også *bokommune*, *drabantkommune*) er en kommune der en stor del av arbeidstakerne i kommunen pendler til andre kommuner, og benytter seg av kulturtilbud og annen sosial infrastruktur i nabokommunen. Navnet kommer av at innbyggerne angivelig bare bruker kommunen til sove i, det vil si at man har bolig der. Tilsvarende begrep er *soveby* i betydningen mindre boligby eller forstad (like) utenfor en storby.

Det er vanligvis kommuner eller mindre by som ligger nær de store byene som blir kalt sovekommuner. Bykommunene har ofte interesse av kommunesammenslåing med de nærliggende sovekommunene for å ta del i skatteinntektene fra arbeidstakerne.

Noen sovekommuner: Løten, Øyer, Klæbu, Malvik, Lørenskog, Nittedal, Lier.[*trenger referanse*]

## Referanser
# Investeringsbank

En **investeringsbank** er en finansinstitusjon som har meglerhus som sin hovedgeskjeft, men som i tillegg utsteder, kjøper og selger verdipapirer (både egenkapital og gjeld) i markedet. De gir også finansiell rådgivning, har egne analyseavdelinger, samt at de også handler for egen regning.

En investeringsbank driver ikke med innskudd og gir heller ikke ut private lån til bolig, bil, forbruk og lignende, i motsetning til ordinære forretnings- og sparebanker.

Gjennom sin tilgang til finansielle markeder hjelper investeringsbanker sine kunder med å skaffe kapital gjennom f.eks. å utstede aksjer og obligasjoner. Kundene kan være større selskaper eller land som må låne midler for å dekke budsjettunderskudd. Investeringsbanker kan også introdusere større og mindre selskaper på en børs, samt organisere fusjoner og oppkjøp.

I løpet av 2008 ble alle de fem største amerikanske investeringsbankene enten kjøpt opp, slått konkurs eller fikk endret forretningsstatus til forretningsbank.
# Sobel

| Sobel
 |
| --- |
|  |
| Nomenklatur |
| *Martes zibellina* (Linnaeus, 1758) |
| Populærnavn |
| sobel |
| Klassifikasjon |
| Rike | Dyr  |
| Rekke | Ryggstrengdyr  |
| Klasse | Pattedyr  |
| Orden | Rovdyr  |
| Familie | Mårfamilien  |
| Underfamilie | Mårer  |
| Miljøvern
 |
| **IUCNs rødliste:** |
| **ver 3.1**
LC —
*Livskraftig* |
| Økologi
 |
| Habitat:
 | barskog
 |
| Utbredelse:
 |  |
|  |

**Sobel** (*Martes zibellina*) er et lite rovpattedyr i mårfamilien.

Den ligner på slektningen mår, og det forekommer hybrider mellom de to artene der utbredelsen overlapper i Uralfjellene. Strupen er lysere enn resten av pelsen, men det er ingen markert strupeflekk. Kroppslengden er 32–46 cm, og halen er 14–18 cm. Beina er lengre enn hos mår, og ørene er mye større. Den verdifulle pelsen er myk, lang og varierer i farge fra brunsvart til lysebrun.

Sobel er utbredt i det eurasiske barskogbeltet fra vestskråningen av Uralfjellene østover til Stillehavet inkludert Kamtsjatka, Sakhalin og Hokkaido. Den finnes sørover til de nordligste delene av Kasakhstan, Mongolia, Kina og Korea. Fram til 1600-tallet fantes sobel også på Den skandinaviske halvøy, men overdreven jakt gjorde at den forsvant.

Arten lever mer i underskogen og på marka enn mår, selv om den er en god klatrer. Føden består av pattedyr, fugler, furufrø og bær. Blant byttedyrene er sibirpipehare, ekorn, eurasisk flygeekorn, bisam, murmeldyr, hare og moskushjort. Fosterutviklingen er forlenget, som hos mange andre mårdyr. Én til sju unger fødes 245–298 dager etter paring.

Bestanden i Sibir var fram til 1940-årene sterkt redusert på grunn av jakt. Mange områder ble da stengt for jakt, og jakten andre steder er strengt regulert med fastsatte kvoter. Det ble foretatt omfattende utsetting i områder der arten var borte. I ettertid har bestanden vokst, og arten er ikke regnet som truet. Vinteren 2011–2012 var fangsten i Russland på 700 000–750 000 individer.

Sobelpels er den mest kostbare typen pelsverk. I Sovjetunionen ble det drevet oppdrett av sobel, men det meste av pelsen som nå selges kommer fra viltlevende dyr.

Sobelpensler er til tross for navnet ikke laget av sobelpels, men av pelsen til sibirflodilder (*Mustela sibirica*).

## Referanser

## Eksterne lenker

* (en) *Sobel* i Encyclopedia of Life

* (en) *Sobel* i Global Biodiversity Information Facility

* (en) *Sobel* hos Fauna Europaea

* (en) *Sobel* hos Fossilworks

* (en) *Sobel* hos ITIS

* (en) *Sobel* hos NCBI

* (en) *Kategori:Martes zibellina* – bilder, video eller lyd på Wikimedia Commons

* (en) *Martes zibellina* – galleri av bilder, video eller lyd på Wikimedia Commons

* *Martes zibellina* – detaljert informasjon på Wikispecies
# Nakahara-ku

**Nakahara-ku** (中原区) er en av Kawasakis 7 bydeler. Toglinjer som går gjennom bydelen er JR Nambu Line og Tokyu Toyoko Line. Nakahara-kus bydelskontor ligger i Kosugi. Bydelen har en befolkning på 244 565.

## Referanser

Denne artikkelen er en **spire**. Du kan hjelpe Wikipedia ved å utvide den.
# Lagerbygning

Lagerbygning med automatisert plukking av smådeler.
Hyller med paller i en lagerbygning.
Lasteramper ved et lagerhus i Malmi, Helsinki, Finland
En **lagerbygning**, også kalt **lagerhall** eller **magasin**, er en bygning for lagring av varer. Slike bygninger brukes av produsenter, importører, eksportører, grossister, transportfirmaer, tollvesen, og så videre. Lagerbygninger finnes ofte i industriparker, eller i nærheten av jernbanestasjoner, flyplasser eller havner.

Lagerbygninger har ofte lasteramper for lasting og lossing av varer fra lastebiler. Vanlig utstyr på en lagerbygning inkluderer kran og gaffeltruck for flytting av varer, som ofte er plasserte på europaller eller andre standardiserte paller for lettere flytting. Pallene kan igjen være fylt med kasser som for eksempel eurokasser eller banankasser.

Lagrede varer kan kan inkludere råvarer, emballasje, reservedeler, komponenter eller ferdige varer til for eksempel jordbruk, industri og produksjon.

## Se også

* Minilager
* Lagerrom

## Referanser
# Nikkei 225

Logaritmisk plott av Nikkei 225 fra 1970 til 2020
**Nikkei 225** er børsmarkeds-indeksen til den japanske børsen Tokyo Stock Exchange (TSE).

## Historie

Nikkei-indeksen nådde sin "all-time high" 29. desember 1989, etter en periode der Japan hadde løftet seg fra å være et land i krise etter andre verdenskrig. Fra 1950 begynte små selskaper og fabrikker å vokse frem, og på 70- og 80-tallet, begynte japansk industri å ta i bruk roboter i større grad enn andre hadde gjort før. Dette skjøt spesielt fart i bilindustrien, og etter hvert teknologiindustrien. Kjente firmaer som Honda, Hitachi og Sony ble store. 29. desember nådde indeksen 38,957.44, før den sluttet dagen på 38 915,87. Optimismen i Japan hadde vært veldig høy i mange år, og nå var den på topp. Det kom et markant fall, og i dag ligger indeksen på rundt 16 000 (september 2014).

Tiden før fallet har blitt kalt «jappetiden».

## Eksterne lenker

* (cmn) Offisielt nettsted

* (en) Nikkei 225 – kategori av bilder, video eller lyd på Commons
# Yuya Ando

| Yuya Ando |
| --- |
|  |
| Født | 27. des. 1977 (48 år) Ōita |
| Beskjeftigelse | Baseballspiller  |
| Utdannet ved | Hōsei-universitetet |
| Nasjonalitet | Japan |
| Sport | Baseball |
| Posisjon | Pitcher |
| Høyde | 184 centimeter |
| Klubb(er) | Hanshin Tigers |
|

---

Yuya Ando på Commons |

Yuya Ando (2008)
**Yuya Ando** (født 27. desember 1977) er en japansk baseballspiller som deltok i De olympiske leker i 2004 i Athen.

Ando vant en olympisk bronsemedalje i baseball under Sommer-OL 2004 i Athen. Han var med på det japanske laget som kom på tredjeplass i turneringen bak Cuba og Australia. Japan tapte semifinalen til Australia med resultatet 1–12, men vant bronsefinalen mot Canada med 11–2.

## OL-medaljer

* 2004  Athen - Bronse i baseball  Japan

## Referanser

## Eksterne lenker

* (en) Yuya Ando – Olympedia

* (en) Yuya Ando – Baseball-Reference.com (Minor League)
# Kenji Johjima

| Kenji Johjima |
| --- |
|  |
| Født | 8. juni 1976 (50 år) Sasebo |
| Beskjeftigelse | Baseballspiller  |
| Utdannet ved | Meihō High School |
| Nasjonalitet | Japan |
| Sport | Baseball |
| Posisjon | Catcher |
| Høyde | 182 centimeter |
| Klubb(er) | Seattle Mariners Fukuoka SoftBank Hawks Hanshin Tigers |
|

---

Kenji Johjima på Commons |

**Kenji Johjima** (født 1976) er en japansk tidligere baseballspiller som deltok i De olympiske leker i 2004 i Athen.

Johjima vant en olympisk bronsemedalje i baseball under Sommer-OL 2004 i Athen. Han var med på det japanske laget som kom på tredjeplass i turneringen bak Cuba og Australia. Japan tapte semifinalen til Australia 1–12, men vant bronsefinalen mot Canada med 11–2.

## OL-medaljer

* 2004  Athen - Bronse i baseball  Japan

## Referanser

## Eksterne lenker

* (en) Kenji Johjima – Olympedia

* (en) Kenji Johjima – mlb.com

* (en) Kenji Johjima – Baseball-Reference.com (Major League)

* (en) Kenji Johjima – Baseball-Reference.com (Minor League)

* (en) Kenji Johjima – ESPN (MLB)

* (en) Kenji Johjima – fangraphs.com